
Inter viros doctos, quorum laude Erfordia, inclita Thuringorum metropolis, et Arnstadia, 
urbs iam inde antiquitus optimis artibus florentissima, pariter ornantur, praecipue excellunt 
atque eminent Ludovicus Mulier et Georgius Grossehaiu, quorum ille ab Arnstadia oriun¬ 
dus Erfordiae literaruin Universitatis anno 1392 inauguratae et primus et undevicesimus 
Rector Magnificus luit, hic ab Lycei Arnstadiensis regimine prosperrimo in eandem Aca¬ 
demiam anno 1633, quum ex priscis Facultatis theologicae statutis ea, quae erant sacris 
emendatis aliena, derogata essent, vocatus et Confessionis Augustanae Professor publicus 
factus est. Qui duo viri quamquam in altissimum dignitatis gradum, ad quem doctrina ac 
literis perveniri potest, evecti sunt, tamen id quod iure mireris, utriusque cognomen parum 
recte p.osteritati traditum est. Alter enim non Mulier, sed Miilner a plerisque scriptoribus 
nominatur eosque etiam W. Kampschulte secutus est, qui in libro, quem de Universitate 
Erfordiensi anno 1858 edidit, pag. 7. primum eius Rectorem fuisse scripsit Ludovicum ilfiti¬ 
nerum Arnstadiensem. Quod quantopere a veritate historiaeque fide discrepet, ex iis in- 
telligitur, quae J. C. Olearius in Historia Arnstadiensi (ed. Arnst. 1701) pag. 260. attulit. 
Vulgaris enim memoriae errorem ille quum aliis literarum monumentis, tum inscriptione 
nummi convicit, qui anno 1692, quum Universitatis sollennia secularia tertium instaura¬ 
rentur, factus et signatus est. In extrema ora illius nummi haec scripta fuerunt: Inaug. 
An. M. CCC. XCI1. Rectore Ludovico Muliero, Arnstadiensi. Huc accedit, quod idem 
illius aetatis more nomen suum latine interpretatus Molitorem se saepe appellavit. Quibus 
argumentis lirmisissiinis omnem huius rei dubitationem tolli quis est qui recte possit ne¬ 
gare. Sed de cognomine eius viri, qui hinc Erfordiam vocatus ab anno 1633 usque ad 
annum 1637 Facultatis theologicae decus fuit ac lumen, nihil certi adhuc prolatum est. Ap¬ 
pellatur ab aliis Grosshein vel Grossheim, ab aliis Grosshan, ab aliis Grosshun, vulgo 
Grosshain. Praenomen ei fuit Georgius, patria Duderstadt, urbs Eichsfeldensis, ubi anno 
1601 natus est; mortuus est Wimariae die 5. mens. Septbr. 1638. De eius vita et meritis 
multi scripserunt, e quibus hic satis est memoravisse Motschmann, qui in Erfordia literata 
II. p. 27. 88—99. de eo egit, item J. Wolf in Eichsfeldia docta p. 127—135., et L. F. Hesse 
in Progr. Rudolst. 1834 p. 10. 11., sed hi omnes ea aut transcripserunt aut in patrium 
sermonem verterunt, quae anno 1723 Casp. Binder, Gymnasii Wimariensis Subconrector, 
exposuerat. Eum autem plurimae gravissimaeque res ad Magistrum ac Theologum illum 
clarissimum pertinentes fugerunt. Quae ille vir summa admiratione omnium, qui ingenii 
virtutes maximi faciunt, dignissimus in hac nostra urbe, priusquam Erfordiam domicilium 
transtulit, et didicerit et docuerit et instituerit, ea alias, si per Deum licebit, memorabimus, 
nunc quae de varia cognominis eius forma in scholae nostrae annalibus invenimus, in me¬ 
dium proferantur. Percommode enim accidit, ut non solum ipsum nomen multis locis seri- 












ptupi sit, Aerum etiam quod in hac re maximi momenti est, aequalium eius interpretatio 
nobis sit relicta. Ac scribitur in discipulorum Albo saepissime Grosshenius vel Gross- 
heinius, raro GrOssheimius. Ipse versibus graecis, quos de Esaiae cap. 53. v. 3. elegan¬ 
tissime composuit, subscripsit Georg. Grossheim Duderstad. Idque nomen paternum 
videtur fuisse; idem enim scriptum etiam et in tabellis ecclesiasticis reperitur et in commen¬ 
tariis, in quos Rectores scholae quaecunque memoria digna esse videbantur congesserunt. 
In his igitur Rector Georgius Meier Duderstadensis anno 1622 haec scripsit: 

19. Julii Georg. Grossheim, Duderstadensis Saxo valedixit oratione de modestia. 

Huic schola discipulum vix habitura parem. 

Tanta cum laude e schola dimissus et Academicus factus primo Jenae, deinde Witten- 
bergae sacris literis et philosophiae operam navavit. Anno 1630 praeter spem et opinionem, 
ut ipse dicit, Wittenberga Arnstadiam profectus in locum Georgii Meieri scholae huius Rectoris 
tum octo diebus ante defuncti die III. Julii successit. Per triennium, quo huic scholae prae¬ 
fuit — ab d. 3. Julii 1630 ad d. 5. Junii 1633*) — ipse nomen suum scripsit Grossehain. 
Rectius profecto nobis videretur Grossenhain, ut Rlankenhain et sim., nusquam vero hoc in 
his annalibus reperitur. Sed haec quoque nominis forma, quam ut dixi ab anno 1630 prae¬ 
tulit et retinuit, eodem redit, quo quas ante posui Grossheim, Grosshein, Grosshan, Gross- 
huri: omnium enim pars altera repetenda est a vocabulo nostro bagen. Et quum b<*nt ex 
his vocabulis, quae eiusdem sunt stirpis, novissimum sit neque ante seculum decimum 
quintum usu receptum, naturae, hoc est linguae legibus congruenter factum est, ut ex va¬ 
riis illius nominis formis Grossehain recentissima esset. Ea autem nominis gentilicii con¬ 
stantia, quae hodie more legibusque servatur, illa aetate, qua praenomen publice etiam 
plurimum valebat, non requisita est. Sed ut perspiciatur, ab aequalibus iam cognominis 
de quo agimus partem alteram ita esse acceptam, ut, sepiendi notionem intelligerent, ex 
scholae nostrae Actis orationem, qua „ad orationem valedictoriam a Domino M. Georgio 
Grossehain 17. Junii 1633 Arnsteti habitam 44 responsum est, in lucem proferam, quum spe¬ 
rem eam utpote multis de causis memorabilem quum aliis viris doctis, tum Gymnasii Erfor- 
diensis Collegis meis carissimis plurimumque honorandis oblectationem quandam esse alla¬ 
turam. Continetur vol. 178. Oratt. Stechan. et Treiber. et ipsius Grossehainii manu scripta 
est; quis autem composuerit et habuerit, pro certo affirmari nequit Veri autem est similli¬ 
mum, auctorem eius esse JVicodemum Lappium, qui scholae tum fuit Ephorus idemque 
more, qui hic ad exitum fere proximi seculi valuit,, in prima classe lectiones theologicas et 
hebraeas habuit. Oratio ipsa haec est: 


", A) Eo rectore discipuli ex classe I. discesserunt 31, per totum bellum tricennale ex hac schola in 
Academiam dimissi sunt 219. Numerus Primanorum variat inter 80 et 45; post bellum illud lugubre Rectore 
Stechanid, qui Grrossehainium excepit, schola tanta discentium frequentia celebrata est, ut annis 1663 et 
1664 in Albo primae classis 66 discipuli perscripti inveniantur, 







Herodotus, dulcissima illa rys ’Ia5os /xouoa, in Polyhymnia scribit Lacedaemonios ac 
Athenienses aliquando, missis in Siciliam legatis, petiise a Gelone Syracusano.et socie¬ 
tatem et suppetias contra Xerxem, Persarum et Medorum regem, quem Scriptura Saiicta 
Achasverum vocat Esther. cap. I. v. 1., bellum eo tempore Graeciae inferentem; Gfelonem 
autem jussisse, ut legati isti, postquam conditiones quasdam praescriptas repudiaverant, 
illico discederent atque Graecis renuntiarent, ipsos istiusmodi legacione ea tov sv/aurou 
ro eag e£aigsiv, subindicans, exercitum suum esse praecipuum Graeciae florem et robur, 
qui si deesset, tunc toti regioni et regno defuturum, quod esset optimum. Erasinus Ro- 
terodamus, vir suo seculo praestanti et rara doctrina, ac singulari indicio praeditus hoc 
Gelonis responsum inter Adagia refert illudque scholis applicat, putans, illum ex anno ver 
tollere, qui e scholis sustollat bonarum litterarum et artium cognitionem una cum prae¬ 
ceptoribus fideliter eandem inculcantibus. Quapropter reverende et clarissime Domine 
Magister, scholae nostrae hactenus Rector vigilantissime et nunc Professor Sacrocantae 
Theologiae in Academia Erphordiensi designate dignissime*), propterea inquam, quando 
iam amplissimus Senatus Reipublicae Erphordiensis te e scholae nostrae pulvere avocat et 
majorem ac augustiorem professoris publici spartam in facultate Theologica avv Ssw aSsvo- 
(pogcv ili posterum ornandam tibi commendat, quid aliud dicamus, quam quod olim Gelo 
Syracusanus, ipsos nimirum apud nos ver ex anno tollere, ac flores fructusque scholae 
nostrae perdere? Et utinam Generosi nostri Comites, Domini nostri gratiosissimi, hanc 
senatus populique Erphordiensis postulationem, non secus ac olim Gelo Syracusanus La¬ 
cedaemoniorum, non reddidissent impetratam! Verum cum deo, messis Domino, ita 
visum, te alibi jam in messem suam extrudere, et a Generosis nostris Dominis Comitibus 
non ita pridem tibi dictum sit I Licet, nos hoc modo te abeuntem detinere nec possumus 
nec debemus : bona potius cum pace te dimittimus, ac quamvis coacte et invite, non tamen 
sine voto. 

Relle autem nunc irsgi it aha. Praenomen ut et avitum tuum Cognomen in memoriam 
nobis revocat quaedam ex historia Abrahami Patriarchae, quae simul ex ea votum, quo 
te abeuntem prosequi possumus, suppeditare videntur. Abrahamus eo tempore quo in 
Palaestina fuit, agros coluit, et hinc a Vulgata Biblioruin versione colonus Genes, cap. 21. 
v. 34. appelatur, et dicitur habitasse in querceto Mamre Gen. 18. v. 1., quod a Theandro 
Luthero vertitur in Ijain Mamre, quae belle nomenclaturae tuae**) conveniunt. Vidimus te 
per biennium, et quod excurrit, in querceto nostro Arnstadio-Schvvartzburgico, in quo non 

*) Scriptum est „ dignissimi quo accentu Adverbiorum litera finalis semper notata est. Hic de 
universa huius orationis scriptura liceat addere, scriptionis compendia rara esse, i literam puncto saepe 
carere et supra u lit. semicirculum, quo in germanica scriptura utimur, nusquam non scriptum esse. 

**) Colonum s. yeuipyov respondere vult eius praenomini Georg, et nostrum vocabulum £«tn cognominis 
parti alteri. 

tantuin egisti in schola et templis nostris colonum na) oUovqjjlov sedulum et fidelem, verum 
etiam cum ap%wuva ywyco illo Corinthiaco Act. 18. v. 17. Hvoa$evi)y, hoc est, in erudienda 
pube et plebe concredita, salvatorem fortem, imo cum illo regis Ptolemaei magistro, Aristo- 
bulum 2. Maccab. c. I. v. 10., hoc est, consultorem optimum. Sed quid dicam ulterius? 
Vixisti Simul in querceto Mamre, ab amaritudine ita dicto et cum debuissemus tibi retri¬ 
buere avTtSQsirrygta nat dlciaKTQa debita, saepius in hoc rerum nostrarum statu perturba¬ 
tissimo et deploratissimo satiavimus te amaritudinibus et absynthio potavimus, ut ex Threnis 
Jeremiae ea quae cap. 3. v. 15* leguntur, huc adducere mihi liceat. 

Abrahamus porro divitus vocabatur Beersebam Genes. 21. v. 31. Tu iam Erphor- 
diam vocaris ad fontem illum sacri septenarii, hoc est, ad septem ut vulgo numerantur 
liberalium artium xa) airotays rys hir) yvjs svSatjjtovias nuyyv, ut Academias clarissimus Do¬ 
minus Rittershusius in praefatione notarum ad Salvium ex praeconio magni cuiusdam viri 
inter alia vocat. Hic ab ipso sapientiae fonte Deo precibus atque votis omnibus petimus, 
ut te prope hunc fontem iubeat esse ysc u^yov et colonum probum et bonum ad multos annos, 
ita ut cum Abrahamo possis extruere Genes. 31. v. 33. Petrus Galatinus et Paulus 

Weidnerus, viri rerum iudaicarum peritissimi, et hic quidem in Locis pag. 127., ille autem 
in cap. 8. lib. 2. de A. C. V.*) pag. 46. asseverant cum Rabbinis fuisse po¬ 

marium vel hortum, in quo receperit Abrahamus hospites et Eleemosynas fecerit. Faxit 
deus, quo Prae- et Cognominis tui Etymo satisfiat, ut talis sis colonus, qui in ecclesia 
dei pomario extruat hortum, in quo illi, qui in spatiosissimo Philosophiae et Theologiae 
campo sunt hospites, possint suscipi, et largissima tua institutionis eleemosyna doctiores 
ac variarum rerum cognitione ditiores reddi; maxime autem, ut hoc in arboreto praedices 
cum Abrahamo nomen dei qui Esaiae 9. v. 6. vocatur deus fortis, ut juxta Rab- 

binorum Cabalam levi unius literae transpositione ex in faciam. In huius 


*) Petri Galatini Opus de Arcanis Catholicae Veritatis una cum ^Joannis Reuchlini Phorcensis libris 
tribus de Arte Cabalistica editum est Basileae per Joan. Hervagium anno 1561 fol. Ibi p^g. 46. haec haben¬ 
tur: Dixit Abraham, si isti (Melchisedek cum suis), qui feris et bestiis atque volatilibus eleemosynam fece¬ 
runt , mercedem receperunt, quanto magis si fecero eleemosynam filiis Adae qui sunt ad imaginem Dei 
sancti et benedicti, mercedem recipiam atque ab obviantibus liberabor, et statim in illa hora fecit eleemo¬ 



synam:, sicut scriptum est Genes, cap. 18. Et plantavit byftt Essel, id est pomarium vel hospitium, ad 
recipiendum hospites. — Plane eadem verba apud Paulum Weidnerum leguntur, qui ex Judaismo ad fidem 
Christi conversus, Philosophiae ac Medicinae Doctor, Sanctae linguae in Archigymnasio Viennensi Caesareo 
Professor, Loca praecipua fidei Christianae anno 1559 collegit et recognita 'multisque partibus aucta edidit 
Viennae Austriae an. 1562. Sed neque Galatinus neque Weidnerus Genes, cap. 21. v. 23. interpretationis 
illius, quam hic orator laudat, auctores fuerunt; hauserunt sua e Raymundi Martini Pugione fidei. Itaque 
Galatinus in exemplari eius Operis, quod hic mihi praesto est, olim ab homine quodam docto plagiarius 
pessimus Martini Raymundi appellatus est, quippe qui eius librum pugionem fidei dictum mala fide integrum 
descripsisset suoque sub nomine venditavisset. 







enim cognitione consistit vita aeterna Joh. 17. v. 3., et cognoscere huius dilectionem omni 
cognitioni praeeminentem, id est impleri in omnem plenitudinem dei, ut Paulus Eph. 3. 
v. 20. loquitur 

Tandem etiam rogamus, ne si deveneris in splendidissimum illud Academiae coe¬ 
lum*), nos in hac terra Schwartzburgica degentes vel negligere aut nostri unquam obli¬ 
visci velis, ne cogamur ingemiscere cum Israelitis ex Esa. c. 64. v. 16. Abraham nescivit 
nos et Israel ignorat nos. Sed persuademus nobis firmiter, deum CptXo\J/u%ov nat svairXay- 
yyov exundaturum vota nostra corde calido et pio effusa, ac te amicitiae hic contractae et 
semper inter nos sine offensa et querela habitae et cultae etiam porro memorem fore. 

Dominus interim protegat te et sit protectio tua ad manum dexteram tuam. Ne per 
diem sol te urat neque luna per noctem. Dominus custodiat te ab omni malo, dominus 
custodiat animam tuam. Dominus custodiat introitum tuum et exitum tuum ex hoc nunc, 
et usque in seculuin. 

eX$q fxov yj airyois xa/ tvjv kXnlfia. y.ov Swyj 6 kvqios. Hiob. 6. v. 8. 

Dixi. 


*) His verbis tecte significatur Auditorium Coelicum, in quo lectiones theologicae illis temporibus ha¬ 
bebantur ; vid. Motschmann Erfordia literata II. 27. In eo Auditorio, quod in aedificio prope Aedem S. Ma¬ 
riae fuit, usque ad huius seculi initium sollennitates quae dicuntur Academicae actae sunt. Nomen inde 
duxit, quia tectum multis stellis ornatum quodam modo coeli faciem retulit. 
















